CELEX: 32009D0947
Language: hr
Date: 2009-11-30 00:00:00
Title: 2009/947/EZ: Odluka Vijeća od 30. studenoga 2009. o sklapanju Sporazuma između Europske zajednice i Vlade Republike Azerbajdžana o pojedinim aspektima usluga u zračnom prometu

11/Sv. 119
            
            
               HR
            
            
               Službeni list Europske unije
            
            
               81
            
         32009D0947
   
               L 328/39
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 30. studenoga 2009.
   o sklapanju Sporazuma između Europske zajednice i Vlade Republike Azerbajdžana o pojedinim aspektima usluga u zračnom prometu
   (2009/947/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2. prvim podstavkom prvom rečenicom i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:
   
               (1)
            
            
               Vijeće je 5. lipnja 2003. ovlastilo Komisiju da započne pregovore s trećim zemljama o zamjeni određenih odredaba u postojećim bilateralnim sporazumima Sporazumom Zajednice.
            
         
               (2)
            
            
               Komisija je u ime Zajednice pregovorima postigla sporazum između Europske zajednice i vlade Republike Azerbajdžan o određenim aspektima usluga u zračnom prometu (2) (Sporazum) u skladu s mehanizmima i uputama iz Priloga Odluci Vijeća o ovlašćivanju Komisije za otvaranje pregovora s trećim zemljama o zamjeni određenih odredaba u postojećim bilateralnim sporazumima Sporazumom Zajednice.
            
         
               (3)
            
            
               Sporazum je u ime Zajednice potpisan 7. srpnja 2009., podložno mogućem kasnijem sklapanju, u skladu s Odlukom Vijeća 2009/741/EZ (3).
            
         
               (4)
            
            
               Sporazum treba odobriti,
            
         ODLUČILO JE:
   Članak 1.
   Sporazum između Europske zajednice i Vlade Republike Azerbajdžana o određenim aspektima usluga u zračnom prometu odobrava se u ime Zajednice.
   Članak 2.
   Ovlašćuje se predsjednik Vijeća za imenovanje osobe ovlaštene (osoba ovlaštenih) za davanje obavijesti predviđene člankom 8. stavkom 1. Sporazuma.
   
      Sastavljeno u Bruxellesu 30. studenoga 2009.
      
         
            Za Vijeće
         
         
            Predsjednica
         
         B. ASK
      
   
   
      (1)  Mišljenje od 25. listopada 2005. (SL C 272 E, 9.11.2006., str. 56.).
   
      (2)  SL L 265, 9.10.2009., str. 25.
   
      (3)  SL L 265, 9.10.2009., str. 24.